11. ฐานะการเงินและผลการดำเนินงาน

11.1 งบการเงิน

รายงานการตรวจสอบบัญชีของผู้สอบบัญชีในระยะเวลา 5 ปีที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

11.2 คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงานที่ผ่านมา

บริษัท อุตสาหกรรมถังโลหะไทย จำกัด (มหาชน)
และบริษัทย่อยมีกำไรสุทธิจากการประกอบธุรกิจรวม 311.62 ล้านบาท เพิ่มขึ้น 114.22 ล้านบาท
หรือคิดเป็นร้อยละ 57.87 มีกำไรสุทธิต่อหุ้นเท่ากับ 20.77 บาท เพิ่มขึ้น 7.61 บาทต่อหุ้น
เมื่อเปรียบเทียบกับปี 2554

บริษัทและบริษัทย่อยมีรายได้จากการขายจำนวน 1,977.45 ล้านบาท เพิ่มขึ้นจำนวน 309.78
ล้านบาท หรือเพิ่มขึ้นคิดเป็นร้อยละ 18.58 และมีรายได้ค่าเช่าค่าบริการจำนวน 50.02 ล้านบาท
ลดลงจำนวน 1.47 ล้านบาท คิดเป็นร้อยละ 2.86 เมื่อเปรียบเทียบกับปีก่อน
บริษัทและบริษัทย่อยมีรายได้อื่นจำนวน 48.88 ล้านบาท ประกอบด้วยดอกเบี้ยรับ 12.47 ล้านบาท
เงินชดเชยค่าเสียหายในเหตุอุทกภัยจากบริษัทประกันภัยและจากการขายเศษซากวัตถุดิบที่เสียหายในเหตุการณ์เดียวกันจำนวน
16.57 ล้านบาท กำไรจากการจำหน่ายทรัพย์สิน 4.36 ล้านบาท เงินปันผลรับ 1.62 ล้านบาท
กำไรจากการจำหน่ายเงินลงทุน 4.07 ล้านบาท รายได้ค่าขนส่งสินค้า 3.57 ล้านบาท
และรายได้อื่น 6.22 ล้านบาท
ต้นทุนขายต่อรายได้จากการขายของบริษัทและบริษัทย่อยลดลงจากร้อยละ 82.61 ในปี 2554
เป็นร้อยละ 79.63 ในปี 2555 ลดลงคิดเป็นร้อยละ 2.98 ต้นทุนค่าเช่าและค่าบริการเพิ่มขึ้น
4.70 ล้านบาท ค่าใช้จ่ายในการขายและบริหารเพิ่มขึ้น 19.85 ล้านบาท คิดเป็นร้อยละ 21.91
ค่าตอบแทนผู้บริหารเพิ่มขึ้น 1.20 ล้านบาท คิดเป็นร้อยละ 6.42 มีดอกเบี้ยจ่ายลดลงเล็กน้อย
และมีภาษีเงินได้นิติบุคคลลดลง 8.72 ล้านบาท คิดเป็นร้อยละ 51.87 เมื่อเปรียบเทียบกับปีก่อน
เนื่องจากบริษัทและบริษัทย่อยของบริษัทได้รับการส่งเสริมการลงทุนจากคณะกรรมการส่งเสริมการลงทุน
ซึ่งได้รับการยกเว้นภาษีเงินได้นิติบุคคลสำหรับกำไรจากการประกอบการ มีกำหนดระยะเวลา 8 ปี
และจากการปรับลดอัตราภาษีเงินได้นิติบุคคลของรัฐบาลจากร้อยละ 30 เป็นร้อยละ 23
(ดูหมายเหตุประกอบงบการเงิน ข้อ 21)

ในปีที่ผ่านมา
บริษัทและบริษัทย่อยมีรายได้จากการขายสินค้าโดยรวมเพิ่มขึ้นโดยการจำหน่ายถังโลหะมีรายได้
1,157.57 ล้านบาท เพิ่มขึ้น 155.65 ล้านบาท คิดเป็นร้อยละ 15.54 ผลิตภัณฑ์พลาสติกมีรายได้
832.97 ล้านบาท เพิ่มขึ้น 152.20 ล้านบาท คิดเป็นร้อยละ 22.36 เมื่อเปรียบเทียบกับปีก่อน

สำหรับผลิตภัณฑ์ถังโลหะ
บริษัทและบริษัทย่อยสามารถจำหน่ายสินค้าได้ปริมาณเพิ่มขึ้นโดยที่ราคาขายต่อหน่วยลดลงเล็กน้อย
เมื่อเปรียบเทียบกับปี 2554 ซึ่งทำให้รายได้จากการขายเพิ่มขึ้นร้อยละ 15.54 ผลิตภัณฑ์พลาสติก
บริษัทย่อยสามารถขายสินค้าได้อย่างต่อเนื่องตั้งแต่ต้นปี 2555
เนื่องจากบริษัทคู่แข่งได้รับผลกระทบจากอุทกภัยครั้งใหญ่เมื่อปลายปี 2554
ทำให้ไม่สามารถผลิตสินค้าออกจำหน่ายได้ตามปกติ จนกระทั่งปลายไตรมาสที่ 3 ของปี 2555
ยอดจำหน่ายผลิตภัณฑ์พลาสติกจึงกลับมาสู่ภาวะปกติ ยอดจำหน่ายสินค้าของบริษัทย่อยเริ่มลดลง
และลดลงอย่างมีนัยสำคัญในไตรมาสที่ 4 ของปี 2555
อันเนื่องมาจากผู้ใช้ขวดรายใหญ่หยุดการสั่งซื้อในเดือนพฤศจิกายน 2555
เพื่อเปลี่ยนแบรนด์ผลิตภัณฑ์ใหม่ และเริ่มสั่งซื้อใหม่ในปลายเดือนธันวาคม 2555 อย่างไรก็ตาม
รายได้จากการขายผลิตภัณฑ์พลาสติกมียอดเพิ่มขึ้นร้อยละ 22.36 เมื่อเปรียบเทียบกับปี 2554

บริษัทและบริษัทย่อยไม่ได้รับผลกระทบจากอัตราแลกเปลี่ยนเงินตราต่างประเทศ
ทั้งนี้เนื่องจากปริมาณธุรกรรมมีน้อย ดูหมายเหตุประกอบงบการเงินข้อ 24.2 และข้อ 25.1

บริษัทและบริษัทย่อยมีรายได้ทั้งสิ้น 2,076.35 ล้านบาท เพิ่มขึ้นจากปี 2554 จำนวน 337.15
ล้านบาท หรือคิดเป็นร้อยละ 19.34
บริษัทและบริษัทย่อยมีรายได้หลักจากการจำหน่ายผลิตภัณฑ์บรรจุภัณฑ์คิดเป็นร้อยละ 95.24
ของรายได้รวม ลดลงเมื่อเทียบกับปีก่อนร้อยละ 0.65
ส่วนที่เหลือเป็นรายได้จากค่าเช่าค่าบริการคิดเป็นร้อยละ 2.41 และรายได้อื่นคิดเป็นร้อยละ 2.35

อัตรากำไรขั้นต้นของบริษัทและบริษัทย่อยเพิ่มขึ้นจากร้อยละ 19.06 ในปี 2554 เป็นร้อยละ 21.42
ในปี 2555 อัตรากำไรจากการดำเนินงานเพิ่มขึ้นจากร้อยละ 11.89 เป็นร้อยละ 14.99
อัตราส่วนกำไรสุทธิปรับเพิ่มขึ้นจากร้อยละ 11.35 เป็นร้อยละ 15.01
ซึ่งเป็นผลมาจากบริษัทและบริษัทย่อยสามารถจำหน่ายสินค้าได้มากขึ้น
ทำให้รายได้จากการขายเพิ่มขึ้น ถึงแม้ราคาขายต่อหน่วยจะลดลง แต่ต้นทุนวัตถุดิบหลักก็ลดลงด้วย
ทำให้ต้นทุนขายของบริษัทและบริษัทย่อยลดลง บริษัทและบริษัทย่อยจึงมีกำไรขั้นต้นเพิ่มขึ้นจาก
327.65 ล้านบาท ในปี 2554 เป็น 434.30 ล้านบาทในปี 2555 เพิ่มขึ้นคิดเป็นร้อยละ 32.55
เป็นผลให้อัตราส่วนแสดงความสามารถในการทำกำไรของบริษัทและบริษัทย่อยเพิ่มขึ้นทุกอัตราส่วน

สำหรับอัตราผลตอบแทนต่อผู้ถือหุ้นเพิ่มขึ้นจากร้อยละ 12.55 เป็นร้อยละ 17.61 ในปี 2555
เนื่องจากกำไรสุทธิของบริษัทและบริษัทย่อยเพิ่มขึ้นตามที่ได้กล่าวมาแล้ว
บริษัทโดยคณะกรรมการบริษัทมีมติให้จ่ายเงินปันผลจากการดำเนินงานงวดปี 2555 คือตั้งแต่วันที่ 1
มกราคม 2555 ถึง 31 ธันวาคม 2555 ในอัตราหุ้นละ 9.00 บาท รวมเป็นเงิน 135.00
ล้านบาท คิดเป็นร้อยละ 68.47 ซึ่งนโยบายการจ่ายเงินปันผลจะจ่ายไม่น้อยกว่าร้อยละ 40
ของกำไรสุทธิตามงบการเงินเฉพาะบริษัท
คณะกรรมการบริษัทจะได้นำเสนอให้ผู้ถือหุ้นพิจารณาอนุมัติในการประชุมผู้ถือหุ้นประจำปี 2556
ในวันที่ 24 เมษายน 2556 นี้

  ----------------------------------------------- ----------- -----------
  อัตราส่วนแสดงความสามารถในการหากำไร                ปี 2555      ปี 2554

  อัตราส่วนกำไรขั้นต้น                                 21.42%      19.06%

  อัตราส่วนกำไรจากการดำเนินงาน                       14.99%      11.89%

  อัตราส่วนกำไรสุทธิ                                  15.01%      11.35%

  อัตราผลตอบแทนผู้ถือหุ้น                               17.61%      12.55%
  ----------------------------------------------- ----------- -----------

(2) ฐานะการเงิน

  สินทรัพย์

1)  ส่วนประกอบของสินทรัพย์

สินทรัพย์หมุนเวียนเพิ่มขึ้น 184.12 ล้านบาท หรือคิดเป็นร้อยละ 18.99
โดยเงินสดและรายการเทียบเท่าเงินสดเพิ่มขึ้น 63.75 ล้านบาท เงินลงทุนชั่วคราวเพิ่มขึ้น 82.09
ล้านบาท ลูกหนี้การค้าสุทธิเพิ่มขึ้น 13.68 ล้านบาท สินค้าคงเหลือลดลง 9.28 ล้านบาท
และสินทรัพย์หมุนเวียนอื่นเพิ่มขึ้น 15.32 ล้านบาท
บริษัทและบริษัทย่อยมีเงินสดและเงินลงทุนชั่วคราวเพิ่มขึ้นมาก
จากผลกำไรที่เพิ่มขึ้นของบริษัทและบริษัทย่อย (ดูหมายเหตุประกอบงบการเงินข้อ 5 และ ข้อ 6)

สินทรัพย์ไม่หมุนเวียนเพิ่มขึ้น 115.26 ล้านบาท หรือคิดเป็นร้อยละ 14.10
เงินลงทุนเผื่อขายเพิ่มขึ้น 29.29 ล้านบาท เงินลงทุนระยะยาวเพิ่มขึ้น 49.99 ล้านบาท
อสังหาริมทรัพย์เพื่อการลงทุนและที่ดิน อาคาร และอุปกรณ์ เพิ่มขึ้น 35.31 ล้านบาท
จากการก่อสร้างอาคารโรงงาน 20.64 ล้านบาท ซื้อเครื่องจักรและอุปกรณ์ 66.55 ล้านบาท
และลดลงจากการตัดค่าเสื่อมราคาทรัพย์สินประจำปีจำนวน 45.57 ล้านบาท

2)  คุณภาพของสินทรัพย์

บริษัทและบริษัทย่อยเห็นว่าสินทรัพย์ที่มีอยู่ได้แสดงมูลค่าที่แท้จริงและไม่มีรายการใดที่มีข้อบ่งชี้ว่าจะทำให้ด้อยค่าหรือไม่ได้รับคืน
ซึ่งหากมีทางบริษัทและบริษัทย่อยก็ได้ตั้งสำรองหรือค่าเผื่อการลดค่าไว้แล้ว
ตามหมายเหตุประกอบงบการเงิน ข้อ 3.4, ข้อ 3.10, ข้อ 5 ถึง ข้อ 13
จากตารางอัตราส่วนแสดงประสิทธิภาพในการดำเนินงานจะเห็นได้ว่าในปี 2555
บริษัทและบริษัทย่อยมีอัตราผลตอบแทนจากทรัพย์สินและอัตราผลตอบแทนจากสินทรัพย์ถาวรเพิ่มขึ้นจากปีก่อน
อันเนื่องมาจากผลกำไรสุทธิของบริษัทและบริษัทย่อยที่เพิ่มขึ้น
มีผลทำให้อัตราส่วนแสดงประสิทธิภาพในการดำเนินงานของบริษัทและบริษัทย่อยมีค่าเฉลี่ยที่ดีขึ้น
สำหรับอัตราการหมุนของสินทรัพย์มีอัตราส่วนใกล้เคียงกับปีก่อน

+------------------------------------------------+----------+----------+
|   อัตราส่วนแสดงประสิทธิภาพในการดำเนินงาน            | ปี 2555   | ปี 2554   |
+------------------------------------------------+----------+----------+
|  อัตราส่วนผลตอบแทนจากสินทรัพย์                      | 16.09%   | 11.50%   |
+------------------------------------------------+----------+----------+
|  อัตราผลตอบแทนจากสินทรัพย์ถาวร                     | 42.37%   | 31.02%   |
+------------------------------------------------+----------+----------+
| อัตราการหมุนของสินทรัพย์                            | 1.07 เท่า | 1.01 เท่า |
+------------------------------------------------+----------+----------+

ลูกหนี้การค้าสุทธิเพิ่มขึ้นจาก 286.41 ล้านบาท เป็น 300.10 ล้านบาท เพิ่มขึ้น13.68 ล้านบาท
คิดเป็นร้อยละ 4.78 ระยะเวลาเก็บหนี้เฉลี่ยลดลงจาก 59 วัน เป็น 53 วัน
โดยนโยบายการให้สินเชื่ออยู่ระหว่าง 30-90 วัน ลูกหนี้ค้างชำระที่เกินกว่า 90 วัน เพิ่มขึ้นจาก
4.92 ล้านบาทในปี 2554 เป็น 5.63 ล้านบาท คิดเป็นร้อยละ 1.91 ของลูกหนี้การค้าสุทธิ
บริษัทและบริษัทย่อยได้ตั้งค่าเผื่อหนี้สงสัยจะสูญไว้จำนวน 5.34 ล้านบาท
(ดูหมายเหตุประกอบงบการเงิน ข้อ 7)

  สภาพคล่อง

1)  กระแสเงินสด

จำนวนและสัดส่วนของกระแสเงินสดจากกิจกรรมต่าง ๆ

+--------------------------------------------------+---------+---------+
| รายละเอียดกระแสเงินสด                              | ปี 2555  | ปี 2554  |
|                                                  | (       | (       |
|                                                  | ล้านบาท) | ล้านบาท) |
+--------------------------------------------------+---------+---------+
| กำไรจากการดำเนินงานก่อนการเปลี่ยนแปลงในสินทรัพย์และหนี้สิน | 391.36  | 262.91  |
+--------------------------------------------------+---------+---------+
|  จากกิจกรรมดำเนินงาน                               | 398.65  | 240.77  |
+--------------------------------------------------+---------+---------+
| จากกิจกรรมลงทุน                                    | (       | (       |
|                                                  | 226.98) | 183.46) |
+--------------------------------------------------+---------+---------+
| จากกิจกรรมจัดหาเงิน                                 | (       | (75.51) |
|                                                  | 107.92) |         |
+--------------------------------------------------+---------+---------+
| เงินสดและรายการเทียบเท่าเงินสดเพิ่มขึ้น (ลดลง)           | 63.75   | (18.20) |
+--------------------------------------------------+---------+---------+
| เงินสดและรายการเทียบเท่าเงินสด ณ 31 ธันวาคม           | 126.59  | 62.84   |
+--------------------------------------------------+---------+---------+

ในปี 2555 บริษัทและบริษัทย่อยมีกำไรที่เป็นตัวเงินจากการดำเนินงานเพิ่มขึ้นจาก 262.91
ล้านบาท เป็น 391.37 ล้านบาท เพิ่มขึ้น 128.45 ล้านบาท
เงินสดสุทธิจากกิจกรรมดำเนินงานเพิ่มขึ้นจาก 240.77 ล้านบาท เป็น 398.65 ล้านบาท เพิ่มขึ้น
157.87 ล้านบาท ซึ่งเป็นผลมาจากกำไรสุทธิของบริษัทและบริษัทย่อยที่เพิ่มขึ้น
โดยที่กำไรที่เป็นตัวเงินเพิ่มมากกว่ากำไรสุทธิที่เพิ่มขึ้น
แสดงให้เห็นว่ากำไรสุทธิที่เพิ่มขึ้นเป็นกำไรที่เกิดจากการดำเนินงานอย่างมีประสิทธิภาพของบริษัทและบริษัทย่อย

กระแสเงินสดจากกิจกรรมลงทุน มีการลงทุนเพิ่ม 226.98 ล้านบาท
โดยเป็นการลงทุนเพิ่มในเงินลงทุนชั่วคราว และเงินลงทุนระยะยาวจำนวน 136.44 ล้านบาท
ทำให้บริษัทและบริษัทย่อยมีเงินลงทุนชั่วคราวและเงินลงทุนระยะยาวจำนวน 473.03 ล้านบาท และ
196.36 ล้านบาท ตามลำดับ (ดูหมายเหตุประกอบงบการเงินข้อ 6, ข้อ 9 และข้อ 10)
เงินสดจ่ายเพื่อซื้อสินทรัพย์ถาวรและเงินมัดจำสินทรัพย์จำนวน 111.08 ล้านบาท
จากการซื้อเครื่องจักรและอุปกรณ์ทดแทนเครื่องจักรเก่า
และจ่ายมัดจำเครื่องจักรใหม่ตามโครงการผลิตถังโลหะที่ได้รับการส่งเสริมจาก BOI บัตรที่ 2
(ดูหมายเหตุประกอบงบการเงินข้อ 24.1.1)

สำหรับกิจกรรมจัดหาเงิน บริษัทและบริษัทย่อยจ่ายเงินปันผลให้แก่ผู้ถือหุ้น 95.00 ล้านบาท
เพิ่มขึ้นจำนวน 20.35 ล้านบาท เมื่อเปรียบเทียบกับปีก่อน

2) อัตราส่วนสภาพคล่อง

  --------------------------------------- --------------- ---------------
  รายละเอียดสภาพคล่อง                       ปี 2555          ปี 2554

  อัตราส่วนสภาพคล่อง                         8.17 เท่า        8.42 เท่า

  อัตราส่วนสภาพคล่องหมุนเร็ว                   7.02 เท่า        6.60 เท่า

  อัตราส่วนหมุนเวียนลูกหนี้การค้า                 6.74 เท่า        6.13 เท่า

  ระยะเวลาเก็บหนี้เฉลี่ย                       53.41 วัน        58.73 วัน

  ระยะเวลาขายสินค้าเฉลี่ย                     9.21 วัน         12.75 วัน

  อัตราส่วนหมุนเวียนเจ้าหนี้                     13.74 เท่า       14.00 เท่า

  ระยะเวลาชำระหนี้                          26.20 วัน        25.71 วัน

  CASH CYCLE                              36.42 วัน        45.77 วัน
  --------------------------------------- --------------- ---------------

จากอัตราส่วนสภาพคล่องที่แสดงไว้
แสดงให้เห็นว่าสภาพคล่องของบริษัทและบริษัทย่อยมีอัตราส่วนที่ดีขึ้นและระยะเวลาเก็บหนี้ลดลง
ซึ่งถือเป็นอัตราส่วนที่ดีต่อการดำเนินธุรกิจของบริษัท และ CASH CYCLE
ที่มีระยะเวลาลดลงเมื่อเทียบกับปี 2554
ทำให้บริษัทและบริษัทย่อยมีสภาพคล่องเพียงพอที่จะดำเนินธุรกิจได้อย่างมีประสิทธิภาพ

โครงสร้างเงินทุน

โครงสร้างเงินทุนของบริษัทและบริษัทย่อยอยู่ในเกณฑ์ที่ดีตลอดหลายปีที่ผ่านมา
อัตราส่วนหนี้สินต่อส่วนผู้ถือหุ้นเท่ากับ 0.10 เท่า ใกล้เคียงกับปีก่อน ซึ่งเป็นอัตราส่วนที่ต่ำมาก
เมื่อเปรียบเทียบกับกิจการประเภทเดียวกัน
บริษัทและบริษัทย่อยไม่มีนโยบายที่จะก่อหนี้เกินกว่าความจำเป็นของธุรกิจ
ในส่วนของผู้ถือหุ้นของบริษัทและบริษัทย่อยเพิ่มขึ้นจาก 1,634.19 ล้านบาท เป็น 1,904.17
ล้านบาท เพิ่มขึ้น 269.98 ล้านบาท คิดเป็นร้อยละ 16.52
จากการเพิ่มขึ้นของกำไรสะสมที่ยังไม่ได้จัดสรรจาก 896.01 ล้านบาท เป็น 1,117.63 ล้านบาท
คิดเป็นเพิ่มขึ้นร้อยละ 24.73
อันสืบเนื่องมาจากกำไรที่มาจากผลประกอบการของบริษัทและบริษัทย่อย

สำหรับหนี้สิน บริษัทและบริษัทย่อยเพิ่มขึ้นจาก 152.61 ล้านบาท เป็น 182.01 ล้านบาท เพิ่มขึ้น
29.40 ล้านบาท คิดเป็นร้อยละ 19.26 โดยเจ้าหนี้การค้าและเจ้าหนี้อื่นเพิ่มขึ้น 29.52 ล้านบาท
หนี้สินตามสัญญาเช่าการเงินลดลง 1.98 ล้านบาท ภาระผูกพันผลประโยชน์พนักงานเพิ่มขึ้น 1.15
ล้านบาท บริษัทและบริษัทย่อยไม่มีหนี้สินกับสถาบันการเงิน
บริษัทย่อยมีเงินให้กู้ยืมระยะยาวจากบุคคลและกิจการที่เกี่ยวข้องจำนวน 10 ล้านบาท
(ดูหมายเหตุประกอบงบการเงินข้อ 4.7 ข้อ 14 ถึงข้อ 16) โดยมีอัตราดอกเบี้ย หลักประกัน
และเงื่อนไขของหนี้สินเป็นไปตามปกติทั่วไป
บริษัทและบริษัทย่อยไม่มีภาระหนี้เงินกู้ยืมเป็นเงินตราต่างประเทศ ยกเว้นภาระ L/C
ในการซื้อวัตถุดิบจากต่างประเทศ ตามหมายเหตุประกอบงบการเงิน ข้อ 28

3) ค่าตอบแทนจากการสอบบัญชีและตรวจสอบระบบควบคุมภายใน

3.1 ค่าตอบแทนจากการสอบบัญชี

บริษัทและบริษัทย่อยทุกบริษัทใช้ผู้สอบบัญชีจากสำนักงานเดียวกัน
ในปีที่ผ่านมาจ่ายค่าตอบแทนการสอบบัญชีให้แก่สำนักงานสอบบัญชีที่ผู้สอบบัญชีสังกัดเป็นจำนวนเงินรวม
1,923,000 บาท เพิ่มขึ้นจากปีก่อน 88,000 บาท คิดเป็นร้อยละ 4.80

3.2 ค่าบริการอื่น

บริษัทและบริษัทย่อยจ่ายค่าตอบแทนการตรวจสอบระบบการควบคุมภายในให้แก่สำนักงานผู้ตรวจสอบในรอบปีบัญชีที่ผ่านมาเป็นจำนวนเงินรวม
342,000 บาท เพิ่มขึ้นจากปีก่อน 42,000 บาท